Búcsú 4 milliárd dollártól | Globoport
Japán három leggazdagabb embere több mint 4 milliárd dollárt veszített az elmúlt két hét során. Az ok meglehetősen nyilvánvaló: a Nikkei index lefelé korrigált és így mintegy 400 milliárd dollárnak veszett nyoma…
Japán leggazdagabb embere Janai Tadasi 12%-ot vesztett, így most “mindössze” 16,4 milliárd dollárja van. A második leggazdagabb japán hasonló cipőben jár: vesztesége 13%, vagyona így 12,1 milliárd dollár. A bronzérmes viszonylag keveset veszített: -9%-ot mutatott fel az elmúlt két hét során Szon Maszajosi, akinek így 6,6 milliárd dollárja maradt.
Mindezzel együtt a három leggazdagabb japán ma 9 milliárd dollárral gazdagabb, mint az év elején! Az ok ugyanaz, mint a veszteségek esetében: a tokiói tőzsde szereplése! A világ nagy tőzsdéi közül eddig a korrekciók ellenére Tokió nyújtotta a legjobb teljesítményt.
Az ok: sokan bíznak Abe Sinzo miniszterelnök gazdaságpolitikájában. Meddig? A jen árfolyama a dollárhoz képest 17%-al csökkent december óta, amikor az új gazdaságpolitikát meghirdették Japánban. Mikor döntenek úgy a külföldi és belföldi nagybefektetők, hogy kiszállnak? Soros György korábban már figyelmeztette a japán döntéshozókat: a globális gazdaságban ne bízzanak túlságosan a japán befektetők patrióta érzelmeiben! Ám ameddig a tokiói tőzsde a veszteségek ellenére is jobban teljesít, mint a legfontosabb vetélytársai, addig a három leggazdagabb japán is szó nélkül tudomásul veszi: vagyona 4,2 milliárd dollárral ér kevesebbet, mint két héttel ezelőtt…
Megvett majd kidobott 1.000 csomag chipset, hogy találkozhasson az énekessel
Anya és 3 gyermeke zuhant le a 14. emeletről
Kutyája mentette meg az 5 éves fiút a medvétől
Abe miniszterelnök: “Nem készülök Észak-Koreába”